CELEX: 62021TN0436
Language: fi
Date: 2021-07-16 00:00:00
Title: Asia T-436/21: Kanne 16.7.2021 – Veen v. Europol

25.10.2021   
            
            
               FI
            
            
               Euroopan unionin virallinen lehti
            
            
               C 431/42
            
         
      Kanne 16.7.2021 – Veen v. Europol
      (Asia T-436/21)
      (2021/C 431/50)
      Oikeudenkäyntikieli: slovakki
      
         Asianosaiset
      
      
         Kantaja: Leon Leonard Johan Veen (Oss, Alankomaat) (edustaja: asianajaja T. Lysina)
      
         Vastaaja: Euroopan unionin lainvalvontayhteistyövirasto (Europol)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  määräämään Euroopan unionin, jota Euroopan unionin lainvalvontayhteistyövirasto (Europol) edustaa, suorittamaan kantajalle 50 000 euron määrän
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja on nostanut sopimussuhteen ulkopuolista vahingonkorvausvastuuta koskevan kanteensa Euroopan unionin toiminnasta tehdyn sopimuksen 268 ja 340 artiklan ja Euroopan parlamentin ja neuvoston asetuksen (EU) 2016/794 (1) 50 artiklan 1 kohdan nojalla, ja sen osalta hän vetoaa yhteen ainoaan kanneperusteeseen, joka koskee sitä, että vastaaja on käsitellyt hänen henkilötietojaan lainvastaisesti.
      Kanneperusteensa osalta kantaja väittää, että vastaaja on lisännyt tutkinta-aineistoon todisteena häntä vastaan Slovakiassa aloitetun rikosoikeudenkäynnin osalta vastaajan kertomuksen, joka sisältää kantajaa koskevia kielteisiä ja virheellisiä tietoja, joita ei ole tuettu todisteilla, mikä on aiheuttanut vahinkoa. Hän väittää, että kyseinen toiminta on vahingoittanut hänen kunniaansa ja mainettaan sekä hänen oikeuttaan perhe-elämään. Kantaja esittää näin ollen, että hän on kärsinyt aineettoman vahingon, jonka määräksi hän arvioi 50 000 euroa, ja että kyseisen vahingon ja vahinkotapahtuman välillä on syy-seuraussuhde.
      
         (1)  Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta 11.5.2016 annettu Euroopan parlamentin ja neuvoston asetus (EU) 2016/794 (EUVL 2016, L 135, s. 53).